กฎกระทรวงให้ใช้บังคับผังเมืองรวมจังหวัดยะลาพ.ศ.๒๕๕๕[๑] อาศัยอำนาจตามความในมาตรา ๕ แห่งพระราชบัญญัติการผังเมือง พ.ศ. ๒๕๑๘และมาตรา ๒๖ วรรคหนึ่ง แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ ๑ กฎกระทรวงนี้ให้ใช้บังคับได้มีกำหนดห้าปีข้อ ๒ ให้ใช้บังคับผังเมืองรวมในท้องที่จังหวัดยะลา ภายในแนวเขตตามแผนที่ท้ายกฎกระทรวงนี้ข้อ ๓ กฎกระทรวงนี้มิให้ใช้บังคับในท้องที่ที่มีการประกาศใช้บังคับกฎกระทรวงให้ใช้บังคับผังเมืองรวมข้อ ๔ การวางและจัดทำผังเมืองรวมตามกฎกระทรวงนี้มีวัตถุประสงค์เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสภาพแวดล้อม ในบริเวณแนวเขตตามข้อ ๒ให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติข้อ ๕ ผังเมืองรวมตามกฎกระทรวงนี้มีนโยบายและมาตรการเพื่อจัดระบบการใช้ประโยชน์ที่ดิน โครงสร้างพื้นฐานและบริการสาธารณะให้มีประสิทธิภาพสามารถรองรับและสอดคล้องกับการขยายตัวของชุมชนในอนาคตรวมทั้งส่งเสริมและพัฒนาเศรษฐกิจ โดยมีสาระสำคัญดังต่อไปนี้(๑)ส่งเสริมและพัฒนากิจกรรมทางเศรษฐกิจให้มีความหลากหลายตามศักยภาพของพื้นที่ เพื่อยกระดับโครงสร้างเศรษฐกิจของจังหวัดให้มั่นคงและยั่งยืน(๒) ส่งเสริมและพัฒนาการใช้ประโยชน์ที่ดินในชุมชนเมืองและชนบทให้ทำหน้าที่อย่างมีประสิทธิภาพ(๓) ส่งเสริมและพัฒนาด้านที่อยู่อาศัย พาณิชยกรรมและการบริการให้สอดคล้องกับการขยายตัวของระบบเศรษฐกิจ(๔) ส่งเสริมและพัฒนาการบริการด้านสังคมการสาธารณูปโภคและสาธารณูปการให้เพียงพอและได้มาตรฐาน(๕) ส่งเสริมและพัฒนาโครงข่ายคมนาคมขนส่งและบริการสาธารณะให้มีมาตรฐานและเชื่อมโยงพื้นที่อย่างทั่วถึง(๖) อนุรักษ์ทรัพยากรธรรมชาติและสิ่งแวดล้อมข้อ ๖ การใช้ประโยชน์ที่ดินภายในเขตผังเมืองรวมให้เป็นไปตามแผนผังกำหนดการใช้ประโยชน์ที่ดินตามที่ได้จำแนกประเภท และรายการประกอบแผนผังท้ายกฎกระทรวงนี้ข้อ ๗ การใช้ประโยชน์ที่ดินตามแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้ให้เป็นไปดังต่อไปนี้(๑) ที่ดินในบริเวณหมายเลข ๑.๑ ถึงหมายเลข ๑.๘ ที่กำหนดไว้เป็นสีชมพูให้เป็นที่ดินประเภทชุมชน(๒)[๒] (ยกเลิก)(๓)[๓] ที่ดินในบริเวณหมายเลข ๓.๑ ถึงหมายเลข ๓.๑๐/๑ และหมายเลข๓.๑๑ ที่กำหนดไว้เป็นสีเขียว ให้เป็นที่ดินประเภทชนบทและเกษตรกรรม(๔) ที่ดินในบริเวณหมายเลข ๔.๑ และหมายเลข ๔.๒ที่กำหนดไว้เป็นสีขาวมีกรอบและเส้นทแยงสีเขียวให้เป็นที่ดินประเภทอนุรักษ์ชนบทและเกษตรกรรม(๕) ที่ดินในบริเวณหมายเลข ๕.๑ ถึงหมายเลข ๕.๑๑ที่กำหนดไว้เป็นสีเขียวมีกรอบและเส้นทแยงสีน้ำตาลให้เป็นที่ดินประเภทปฏิรูปที่ดินเพื่อเกษตรกรรม(๖)[๔] (ยกเลิก)(๗) ที่ดินในบริเวณหมายเลข ๗.๑ ถึงหมายเลข ๗.๑๔ที่กำหนดไว้เป็นสีเขียวอ่อนมีเส้นทแยงสีขาว ให้เป็นที่ดินประเภทอนุรักษ์ป่าไม้(๘) ที่ดินในบริเวณหมายเลข ๘ ที่กำหนดไว้เป็นสีฟ้าให้เป็นที่ดินประเภทที่โล่งเพื่อการรักษาคุณภาพสิ่งแวดล้อมข้อ ๘[๕] ที่ดินประเภทชุมชนให้ใช้ประโยชน์ที่ดินเพื่อการอยู่อาศัย พาณิชยกรรม เกษตรกรรม สถาบันราชการสถาบันการศึกษา สถาบันศาสนา การสาธารณูปโภคและสาธารณูปการที่ดินประเภทนี้ห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) โรงงานตามกฎหมายว่าด้วยโรงงานตามประเภทชนิด และจำพวกท้ายกฎกระทรวงนี้(๒) คลังน้ำมันและสถานที่เก็บรักษาน้ำมันลักษณะที่สาม ตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) เลี้ยงม้าโค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) จัดสรรที่ดินเพื่อประกอบอุตสาหกรรม(๖) ไซโลเก็บผลิตผลทางการเกษตร(๗) กำจัดมูลฝอยข้อ ๙[๖] (ยกเลิก)ข้อ ๑๐[๗] ที่ดินประเภทชนบทและเกษตรกรรมให้ใช้ประโยชน์ที่ดินเพื่อเกษตรกรรม หรือเกี่ยวข้องกับเกษตรกรรม และวนเกษตรที่ดินประเภทนี้ห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) โรงงานตามกฎหมายว่าด้วยโรงงานตามประเภทชนิด และจำพวกท้ายกฎกระทรวงนี้(๒) คลังน้ำมันและสถานที่เก็บรักษาน้ำมันลักษณะที่สาม ตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) จัดสรรที่ดินเพื่อประกอบอุตสาหกรรมการใช้ประโยชน์ที่ดินริมฝั่งแม่น้ำปัตตานีและแม่น้ำสายบุรีให้มีที่ว่างตามแนวขนานริมฝั่งตามสภาพธรรมชาติของแม่น้ำปัตตานีและแม่น้ำสายบุรีไม่น้อยกว่า๑๒ เมตร และที่ดินริมฝั่งแม่น้ำ ลำคลอง หรือแหล่งน้ำสาธารณะอื่นให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลอง หรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๑๑[๘] ที่ดินประเภทอนุรักษ์ชนบทและเกษตรกรรมให้ใช้ประโยชน์ที่ดินเพื่อเกษตรกรรม หรือเกี่ยวข้องกับเกษตรกรรมที่ดินประเภทนี้ห้ามใช้ประโยชน์ที่ดินเพื่อกิจการตามที่กำหนด ดังต่อไปนี้(๑) โรงงานตามกฎหมายว่าด้วยโรงงานตามประเภท ชนิดและจำพวกท้ายกฎกระทรวงนี้(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) จัดสรรที่ดินเพื่อประกอบอุตสาหกรรม(๖) การอยู่อาศัยหรือประกอบพาณิชยกรรมประเภทอาคารขนาดใหญ่(๗) สวนสนุก(๘) สนามกอล์ฟ(๙) การกำจัดวัตถุอันตรายตามกฎหมายว่าด้วยวัตถุอันตราย(๑๐) กำจัดมูลฝอยหรือสิ่งปฏิกูล(๑๑) ซื้อขายหรือเก็บเศษวัสดุการใช้ประโยชน์ที่ดินริมฝั่งแม่น้ำปัตตานีและแม่น้ำสายบุรีให้มีที่ว่างตามแนวขนานริมฝั่งตามสภาพธรรมชาติของแม่น้ำปัตตานีและแม่น้ำสายบุรีไม่น้อยกว่า๑๒ เมตร และที่ดินริมฝั่งแม่น้ำ ลำคลอง หรือแหล่งน้ำสาธารณะอื่นให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลอง หรือแหล่งน้ำสาธารณะไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๑๒ ที่ดินประเภทปฏิรูปที่ดินเพื่อเกษตรกรรมให้ใช้ประโยชน์ที่ดินเพื่อการปฏิรูปที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมการสาธารณูปโภคและสาธารณูปการเท่านั้นข้อ ๑๓[๙] (ยกเลิก)ข้อ ๑๔[๑๐] ที่ดินประเภทอนุรักษ์ป่าไม้ให้ใช้ประโยชน์ที่ดินเพื่อการสงวนและคุ้มครองดูแลรักษา หรือบำรุงป่าไม้ สัตว์ป่า ต้นน้ำลำธาร และทรัพยากรธรรมชาติอื่น ๆ ตามกฎหมายเกี่ยวกับการป่าไม้ การสงวนและคุ้มครองสัตว์ป่าและการส่งเสริมและรักษาคุณภาพสิ่งแวดล้อมแห่งชาติ หรือมติคณะรัฐมนตรีเท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ที่ดินเพื่อเกษตรกรรม และการอยู่อาศัยในอาคารประเภทบ้านเดี่ยวซึ่งมิใช่การจัดสรรที่ดินโดยมีขนาดพื้นที่อาคารไม่เกิน ๔๐๐ ตารางเมตร และมีความสูงของอาคารไม่เกิน ๘ เมตร การวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๑๕ ที่ดินประเภทที่โล่งเพื่อการรักษาคุณภาพสิ่งแวดล้อมให้ใช้ประโยชน์ที่ดินเพื่อการรักษาคุณภาพสิ่งแวดล้อมหรือเกี่ยวข้องกับการรักษาคุณภาพสิ่งแวดล้อมการประมง การอนุรักษ์พันธุ์สัตว์น้ำจืด การท่องเที่ยวเชิงอนุรักษ์และการสาธารณูปโภคเท่านั้น ทั้งนี้ยกเว้นบริเวณที่กำหนดที่จับสัตว์น้ำประเภทที่รักษาพืชพันธุ์ข้อ ๑๖ ให้ผู้มีอำนาจหน้าที่ในการควบคุมการก่อสร้างอาคารหรือการประกอบกิจการในเขตผังเมืองรวมปฏิบัติการให้เป็นไปตามกฎกระทรวงนี้ให้ไว้ ณ วันที่ ๔ ธันวาคม พ.ศ. ๒๕๕๕จารุพงศ์ เรืองสุวรรณรัฐมนตรีว่าการกระทรวงมหาดไทย[เอกสารแนบท้าย]๑.[๑๑] บัญชีท้ายกฎกระทรวงให้ใช้บังคับผังเมืองรวมจังหวัดยะลา พ.ศ. ๒๕๕๕(ยกเลิก)๒.[๑๒] บัญชีประเภท ชนิด และจำพวกของโรงงานที่ห้ามประกอบกิจการท้ายกฎกระทรวงให้ใช้บังคับผังเมืองรวมจังหวัดยะลา(ฉบับที่ ๒) พ.ศ. ๒๕๖๒๓. แผนที่ท้ายกฎกระทรวงให้ใช้บังคับผังเมืองรวมจังหวัดยะลา พ.ศ. ๒๕๕๕๔.[๑๓] แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดยะลาพ.ศ. ๒๕๕๕ (ยกเลิกที่ดินในบริเวณหมายเลข ๒ และที่ดินในบริเวณหมายเลข ๖)[๑๔] (เพิ่มที่ดินในบริเวณหมายเลข ๓.๑๐/๑)[๑๕] ๕.[๑๖] รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดยะลาพ.ศ. ๒๕๕๕ (ยกเลิก ๒. และยกเลิก ๖.)[๑๗] (แก้ไขเพิ่มเติม ๓. แก้ไขเพิ่มเติมรายการ ๓.๑๐)[๑๘] (เพิ่มรายการ ๓.๑๐/๑)[๑๙] (ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือโดยที่สมควรกำหนดให้ใช้บังคับผังเมืองรวมในท้องที่จังหวัดยะลาเพื่อใช้เป็นแนวทางในการพัฒนา และการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสิ่งแวดล้อม ทั้งนี้เพื่อให้บรรลุวัตถุประสงค์ของการผังเมือง และโดยที่มาตรา ๒๖ วรรคหนึ่งแห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้ กฎกระทรวงให้ใช้บังคับผังเมืองรวมจังหวัดยะลา (ฉบับที่ ๒) พ.ศ. ๒๕๖๒[๒๐]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขเพิ่มเติมข้อกำหนดการใช้ประโยชน์ที่ดินตามกฎกระทรวงให้ใช้บังคับผังเมืองรวมจังหวัดยะลา พ.ศ. ๒๕๕๕ในที่ดินประเภทชุมชน ที่ดินประเภทอุตสาหกรรมและคลังสินค้าที่ดินประเภทชนบทและเกษตรกรรม ที่ดินประเภทอนุรักษ์ชนบทและเกษตรกรรมที่ดินประเภทที่โล่งเพื่อการนันทนาการและรักษาคุณภาพสิ่งแวดล้อมและที่ดินประเภทอนุรักษ์ป่าไม้ เพื่อให้เหมาะสมกับสภาพการณ์ในปัจจุบัน จึงจำเป็นต้องออกกฎกระทรวงนี้ปริยานุช/ผู้จัดทำ๔มิถุนายน ๒๕๕๖ปณตภร/ผู้ตรวจ๕มิถุนายน ๒๕๕๖พิไลภรณ์/ปรับปรุง๔มีนาคม ๒๕๖๒วิชพงษ์/ตรวจ๒๕ มีนาคม๒๕๖๒[๑]ราชกิจจานุเบกษา เล่ม ๑๓๐/ตอนที่ ๔๖ ก/หน้า ๑/๒๙ พฤษภาคม ๒๕๕๖[๒] ข้อ ๗ (๒) ยกเลิกโดยกฎกระทรวงให้ใช้บังคับผังเมืองรวมจังหวัดยะลา(ฉบับที่ ๒) พ.ศ. ๒๕๖๒[๓] ข้อ ๗ (๓) แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดยะลา(ฉบับที่ ๒) พ.ศ. ๒๕๖๒[๔] ข้อ ๗ (๖) ยกเลิกโดยกฎกระทรวงให้ใช้บังคับผังเมืองรวมจังหวัดยะลา(ฉบับที่ ๒) พ.ศ. ๒๕๖๒[๕] ข้อ ๘ แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดยะลา(ฉบับที่ ๒) พ.ศ. ๒๕๖๒[๖] ข้อ ๙ยกเลิกโดยกฎกระทรวงให้ใช้บังคับผังเมืองรวมจังหวัดยะลา (ฉบับที่ ๒) พ.ศ. ๒๕๖๒[๗] ข้อ ๑๐แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดยะลา (ฉบับที่ ๒) พ.ศ. ๒๕๖๒ [๘] ข้อ ๑๑ แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดยะลา(ฉบับที่ ๒) พ.ศ. ๒๕๖๒[๙] ข้อ ๑๓ยกเลิกโดยกฎกระทรวงให้ใช้บังคับผังเมืองรวมจังหวัดยะลา (ฉบับที่ ๒) พ.ศ. ๒๕๖๒[๑๐] ข้อ ๑๔ แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดยะลา(ฉบับที่ ๒) พ.ศ. ๒๕๖๒[๑๑] บัญชีท้ายกฎกระทรวงให้ใช้บังคับผังเมืองรวมจังหวัดยะลา พ.ศ.๒๕๕๕ ยกเลิกโดยกฎกระทรวงให้ใช้บังคับผังเมืองรวมจังหวัดยะลา(ฉบับที่ ๒) พ.ศ. ๒๕๖๒[๑๒] บัญชีประเภท ชนิด และจำพวกของโรงงานที่ห้ามประกอบกิจการท้ายกฎกระทรวงให้ใช้บังคับผังเมืองรวมจังหวัดยะลา(ฉบับที่ ๒) พ.ศ. ๒๕๖๒ เพิ่มโดยกฎกระทรวงให้ใช้บังคับผังเมืองรวมจังหวัดยะลา(ฉบับที่ ๒) พ.ศ. ๒๕๖๒[๑๓] แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดยะลา พ.ศ. ๒๕๕๕แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดยะลา(ฉบับที่ ๒) พ.ศ. ๒๕๖๒[๑๔] กฎกระทรวงให้ใช้บังคับผังเมืองรวมจังหวัดยะลา (ฉบับที่๒) พ.ศ. ๒๕๖๒[๑๕] กฎกระทรวงให้ใช้บังคับผังเมืองรวมจังหวัดยะลา (ฉบับที่๒) พ.ศ. ๒๕๖๒[๑๖] รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดยะลาพ.ศ. ๒๕๕๕ แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดยะลา(ฉบับที่ ๒) พ.ศ. ๒๕๖๒[๑๗] กฎกระทรวงให้ใช้บังคับผังเมืองรวมจังหวัดยะลา (ฉบับที่๒) พ.ศ. ๒๕๖๒[๑๘] กฎกระทรวงให้ใช้บังคับผังเมืองรวมจังหวัดยะลา (ฉบับที่๒) พ.ศ. ๒๕๖๒[๑๙] กฎกระทรวงให้ใช้บังคับผังเมืองรวมจังหวัดยะลา (ฉบับที่๒) พ.ศ. ๒๕๖๒[๒๐] ราชกิจจานุเบกษาเล่มที่ ๑๓๖/ตอนที่ ๒๒ ก/หน้า ๑/๒๑ กุมภาพันธ์ ๒๕๖๒